laion/Wikipedia-Exotic huggingface dataset:
עונת 1996/1997 ביורוקאפ

עונת 1996/1997 ביורוקאפ הייתה העונה ה-31 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה הראשונה, במתכונת החדשה. המשחק הראשון התקיים ב-17 בספטמבר 1996 ומשחק הגמר התקיים ב-15 באפריל 1997. בתחרות השתתפו 48 קבוצות. במשחק הגמר של התחרות גברה ריאל מדריד על ורונה בתוצאה 64:78, וזכתה בגביע בפעם הרביעית בתולדות המועדון. בתחילת התחרות התקיימו משחקים ב-8 בתים בשיטת משחק בית/משחק חוץ.32 קובצות (4 מכל בית) קבוצות בפלייאוף בשיטת משחק בית/משחק חוץ. משחק הגמר התקיים במגרש שנקבע בתחילת התחרות. העונה לישראל היו שתי נציגות: הפועל ירושלים התחילה את התחרות בבית ד', סיימה אותו במקום הרביעי והעפילה לשלב הפלייאוף. היא הצליחה לעבור 2 שלבים אך בשלב רבע הגמר הפסידה לאירקליס היוונית. הפועל גליל עליון התחילה את השלב המוקדם בבית ג' אותו היא סיימה במקום החמישי בלבד וסיימה את השתפפותה בתחרות. פירוט התוצאות באתר לינואספורט פירוט התוצאות באתר פיב"א אירופה
÷ Tour

÷ Tour הוא סיבוב ההופעות השלישי של הזמר וכותב השירים הבריטי, אד שירן, התומך באלבומו השלישי של שירן, ÷. סיבוב ההופעות התחיל באופן רשמי ב-16 במרץ 2017, בטורינו, איטליה. מכירת כרטיסים החלה ב-2 בפברואר 2017. בבוקר 26 בינואר 2017, הוכרזו תאריכי ההופעות באירופה דרך חשבונותיו של שירן ברשתות החברתיות. שעות לאחר מכן, דרך אותן רשתות הוכרזו התאריכים עבור אמריקה הלטינית. הכרטיסים לסיבוב ההופעות נמכרו במהירות, מה שגרם לתאריכים חדשים להתווסף בלונדון, טורינו וסנטיאגו. ב-22 בפברואר 2017, הודיע שירן דרך רשתות חברתיות זה אן-מארי וראיין מלקולן ייקחו חלק בהופעות החימום בבריטניה ובהופעות אירופאיות נוספות. ב-8 במרץ 2017, הודיע שירן על ההופעות בצפון אמריקה אשר יתרחשו ב-29 ביוני 2017, עד ל-6 באוקטובר 2017. בסיבוב ההופעות שבצפון אמריקה, נאמר כי הופעות החימום יהיו על ידי ג'יימס בלאנט, זמר פופולרי בשנות ה-2000 המוקדמות, למעט שני תאריכים באינדיאנפוליס וקליבלנד, שם הפתיחה בוצעה על ידי ג'ושוע רדין. רשימה זו לקוחה מן ההופעה ב-16 במרץ 2017, בטורינו, וייתכן שהשתנתה בהמשך. "Castle on the Hill" "Eraser" "The A Team" "Don't" / "New Man" "Dive" "Bloodstream" "Happier" "Galway Girl" "How Would You Feel (Paean)" "Human" (קאבר לשיר של ראג-אנ'-בון מאן) "I'm a Mess" "Photograph" "Perfect" "Nancy Mulligan" "Thinking Out Loud" "Sing" הדרן "Shape of You" "You Need Me, I Don't Need You" "What Do I Know?" פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: יש להוסיף קישורים פנימיים. מדיה וקבצים בנושא ÷ Tour בוויקישיתוף
ישראל שוורץ

הרב ד"ר ישראל שוורץ (כ' באדר ה'תק"ף, 15 במרץ 1830 - כ"ז בטבת ה'תרל"ה, 4 בינואר 1875) היה פעיל חברתי, חוקר ורב גרמני, רבן של ביירוית ושל קלן. נולד לחיים שוורץ אחיו של הרב יהוסף שוורץ בהירבן (Hürben), אז כפר בבוואריה ומאז 1902 חלק מהעיר קרומבאך (אנ'). למד מפי הרב יצחק דב במברגר. בגיל צעיר מאוד התמנה כרב ואב"ד ביירוית. כעבור שנים אחדות התמנה בגיל 27 כרבה של קלן, משרה שבה החזיק במשך שמונה עשרה השנים הבאות עד לפטירתו בגיל 45. לצד משרותיו הרבניות היה שוורץ פעיל חברתי למען הפליטים היהודים שהיגרו לגרמניה ממזרח אירופה, וחבר בחברת כל ישראל חברים שבפריז. בשדה הספרות היה שוורץ פרשן המקרא ומהדיר ספרות הראשונים הפרשנית למקרא, בדגש על פרשנות ספר איוב. חיבורו "תקוות אנוש" בשני חלקים (ברלין תרכ"ח) כולל תרגום גרמני משלו לספר איוב, ליקוטי מדרשים ופירושים מן הראשונים שלא נדפסו עד אז. הוא חיבר גם ספר בגרמנית על גבולות ארץ ישראל לאור שיטת דודו, אחי אביו, הרב יהוסף שוורץ. שמואל יוסף פין, הערך "הר"ר ישראל שווארץ", בתוך: כנסת ישראל, ורשה תרמ"ז, עמ' 703, באתר היברובוקס איזידור זינגר ומשה ליב במברגר, ‏"שוורץ, ישראל", במהדורת 1901–1906 של האנציקלופדיה היהודית (באנגלית) התאריך לפי מפעל הביבליוגרפיה העברית בערכו (פריט 102880) והמקורות שם, ש"י פין, בערכו, להלן "קישורים חיצוניים", כתב בטעות שנפטר בחודש שבט. בנימין שלמה המבורגר, "נשיא הלויים" פר ז עמ' תקיט ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ישראל שוורץ".
אוזאסקו

אוזאסקו (בפורטוגזית: Osasco) היא עיר במדינת סאו פאולו, ברזיל, והיא חלק מהמטרופולין של העיר סאו פאולו. אוכלוסייתה מוערכת ב-697,886 תושבים (נכון ל-2017) על שטח של 64.935 קמ"ר. העיר היא בין הערים הצפופות ביותר בברזיל, ודומה ברמת צפיפותה לערים טוקיו וניו יורק. אוזאסקו נחשבת למרכז העירוני העיקרי של החלק המערבי של סאו פאולו רבתי ובשנת 1989 הפכה גם למקום מושבה של הבישופות הקתולית של אוזאסקו. המוטו של העיר הוא "Urbs labor", ביטוי לטיני שפירושו "עיר העבודה". אוזאסקו נוסדה במאה ה-19, על ידי המהגר האיטלקי אנטוניו ג'וזפה אגו (שעל שמו קרוי רחוב ראשי בעיר). אגו הגיע מן הקומונה אוזאסקו בחבל פיימונטה באיטליה וקרא ליישוב החדש על שמה של אוזאסקו האיטלקית. היישוב התפתח ותוך זמן קצר נבלע על ידי העיר סאו פאולו והפך לרובע שלה. בעשורים הראשונים של המאה ה-20 הגיעו לאוזאסקו מהגרים איטלקים, ספרדים, פורטוגזים, גרמנים, אירים ויפנים, וסוחרים ממוצא ארמני, לבנוני ויהודי תרמו לפיתוח הכלכלי של אוזאסקו. ב-19 בפברואר 1962 אוזאסקו הפכה לעיר בפני עצמה לאחר הצבעה בקרב התושבים. כמו כמעט כל הערים של מדינת סאו פאולו, האקלים באוזאסקו הוא סובטרופי. הטמפרטורה השנתית הממוצעת היא סביב ה-18 מעלות צלזיוס, כאשר החודש הקר ביותר הוא יולי, אז הטמפרטורות מגיעות לכ-12 מעלות, ופברואר הוא החם ביותר, אז הטמפרטורות יכולות להגיע לאזור 30 מעלות. כמות המשקעים השנתית היא סביב 1,400 מ"מ. ארמניה גיומרי, ארמניה איטליה אוזאסקו, איטליה הרפובליקה העממית של סין שוג'ואו, הרפובליקה העממית של סין יפן צו, יפן אנגולה ויאנה, אנגולה מדיה וקבצים בנושא אוזאסקו בוויקישיתוף אתר האינטרנט הרשמי של אוזאסקו אוזאסקו, באתר אנציקלופדיה בריטניקה (באנגלית) הערכת אוכלוסין לרשויות מקומיות במדינת סאו פאולו ב-2017, באתר IBGE (בפורטוגזית). ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
הרולד אברהם וייל

הרב הרולד אברהם וייל (בצרפתית: Harold Abraham Weill; נולד ב-1983) הוא הרב הראשי של שטרסבורג ומחוז הריין התחתון מאז מונה לתפקיד בספטמבר 2017. נולד בשילטיגהיים (אנ'), בן יחיד לאב מנהל ואם רופאה. למד באקול עקיבא (צר') בשטרסבורג ובישיבת אשל והיה חבר תנועת הצופים היהודיים בצרפת. לאחר שנת לימודים בישיבה בישראל שב לצרפת ולמד חמש שנים בבית המדרש הרבני של צרפת שם נסמך לרבנות. עם תום לימודי הרבנות שלו נקרא לעבוד בקהילה היהודית באנטוורפן שבבלגיה. לאחר נישואיו שב לצרפת ב-2011 והתמנה כרב בטולוז שם כיהן עד 2017. בתקופת כהונתו בטולוז התבצע הטבח בבית הספר היהודי בטולוז. במאי 2017 נבחר בידי הקונסיסטוריה היהודית של הריין התחתון לכהן כרבה הראשי של שטרסבורג והריין התחתון כולו. הוא נכנס לתפקידו ביום ראשון, 10 בספטמבר 2017 בטקס רשמי. הוא החליף בתפקיד זה את הרב רנה גוטמן. הוא נשוי ואב לשלושה. הכתרת הרב הרולד אברהם וייל כרב ראשי, 10 בספטמבר 2017. מדיה וקבצים בנושא הרולד אברהם וייל בוויקישיתוף הכתרת הרב וייל, באתר "יהדות" (בצרפתית) ידיעה על בחירתו באתר היומון לה קרואה.
חורול

חוֹרוֹל (באוקראינית: Хорол; ביידיש: חאראל) היא עיר במחוז פולטבה באוקראינה. בסמוך לעיר נמצא נהר חורול. בעיר התקיימה עד השואה קהילה יהודית והיה בה מחנה השמדה גדול. היא ידועה בין היתר בהיותה עיר הולדתם של חתני פרס ישראל השר פרופ' בן-ציון דינור ופרופ' אריה דבורצקי. המקום מוזכר לראשונה בכתבי ולדימיר השני, נסיך קייב ב-1083. העיר הייתה עדה לעימותי הדמים של הסלאבים עם הנוודים. בשנת 1362, הקרקע שעליה התבססה העיר הייתה תחת שלטון הדוכסות הגדולה של ליטא. בשנת 1654 הצטרפה חורול לשטח רוסיה הצארית. ב-1782 קיבלה חורול מעמד של עיר. במהלך המאה ה-19 התגוררו בעיר מאות אצילים ודוכסים. בתחילת המאה ה-20 היו 990 משקי בית ו-9,199 תושבים בחורול. בספטמבר 1941 הקימו הנאצים מחנה של שבויי מלחמה, אשר היה מיועד בעיקר ליהודים. בין 22 בספטמבר 1941 ל-1 במאי 1942, על פי נתונים גרמניים, נהרגו במחנה כ-37,600 איש. נתונים מדויקים על מספר ההרוגים במחנה חורול לא ידועים, אבל ההערכה היא על כ-91,000 איש. היהודים התיישבו לראשונה בחורול בתחילת המאה ה-17. בשנת 1648, במהלך ההתקוממות של בוגדן חמלניצקי, נראה כי הקהילה הושמדה במסגרת גזירות ת"ח-ת"ט. ב-1905 וב-1919 היו פוגרומים בעיר, ומאוחר יותר בוצעו שוב על ידי הצבא של דניקין. בעיר נפטר הרב משה נחום ירושלמסקי. ב-1926 חיו בחורול 2,081 יהודים. קהילת יהודי חורול בתקופה זו הייתה בעלת אופי חב"די. רב העיר היה הרב אברהם מדייבסקי, סבו של השר בן ציון דינור, יליד העיר. את מקומו מילא בנו, הרב אליעזר משה מדייבסקי. אב"ד העיר היה הרב שמואל גוראריה. העיר נכבשה על ידי הגרמנים ב-13 בספטמבר 1941. באוקטובר (נובמבר 1941) נורו למוות 460 יהודים בדרך ללובנסקוי, מחוץ לעיר. העיר שוחררה על ידי הצבא האדום ב-19 בספטמבר 1943. אוכלוסיית חורול לפי שנים: מדיה וקבצים בנושא חורול בוויקישיתוף אתר האינטרנט הרשמי של חורול חורול במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) "חורול", באתר JewishGen (באנגלית) חורול, באתר "אנו – מוזיאון העם היהודי"
גיא פרידמן

גיא פרידמן (נולד ב-16 בינואר 1971) הוא שחקן, זמר, כוכב ילדים ומדבב ישראלי. התפרסם בזכות תפקידו בסדרה פרפר נחמד. מוכר גם מהשתתפותו בסדרות הטלוויזיה, הופעותיה והצגותיה של כוכבת הילדים רינת גבאי. שיחק ב-1995 בקלטת "דגדוגים" בתפקיד יונתן הקטן, ובאותה שנה גם השתתף במחזמר "גריז". ב-1996 הנחה את "עלית - תעשייה מתוקה", שיחק בקלטת הילדים "גומות החן של זוהר" בתפקיד אלוהים, ושיחק בחנוכה של אותה שנה את החתול במחזמר "עליסה בארץ הפלאות" לצד חני נחמיאס. בשנת 1998 שיחק את משה ירחמיאל בחסמב"ה המחזמר, הנחה את "ג'ונגל הסיפורים", ושיחק את קיפי בן קיפוד בעונה השנייה של "רחוב סומסום". משנת 1998 ועד ל-2004 שיחק ב"פרפר נחמד" בתור גיא שרון. ב-2000 שיחק את דודידו ב"דפנה ודודידו". בחנוכה של שנת 2001 שיחק במחזמר "עמי ותמי". בחנוכה של שנת 2002 שיחק במחזמר "צי.פי חברה מכוכב אחר". בשנת 2004 גילם את טריקי הרובוט בקלטת "טולי בלבולי בארץ פטפטת" ובשנת 2006 גילם את סטקאטו ב"טולי בלבולי בממלכת המוזיקה", ובאותה שנה הנחה את התוכנית "שירי משחק" ששודרה בערוץ לולי ובערוץ הופ! והשתתף בהצגות הילדים "בנצי", "אדון חלום", ו"איך שירים באים אל לב האדם" בהפקת התיאטרון שלנו, וכמו כן השתתף בסדרות של דורון מור ורינת גבאי (אותה הכיר ששיתפו פעולה בהצגות, בהופעות ובסדרות של הוט). ב-2010 גילם את שושן בסדרה "גינת הפלאים של רינת". בשנת 2013 התארח אצל "קישקשתא מארח כוכבים" בחינוכית. בשנת 2016 גילם את יהודה המכבי ב"גיבורי האור - עושים ניסים ונפלאות". משנת 2017 ועד היום משחק לצד שרון שחל בהצגה "חגיגה בחווה", בחנוכה של שנת 2017 השתתף במופע "מותק של פסטיבל" והשתתף במופע הזה גם ב-2009 וב-2011. בשנים 2023/2022 השתתף במחזמר לחנוכה "תיבת נח" יחד עם רינת גבאי וטוביה צפיר. בשנת 1998 דיבב את דובי בסדרה "בסל הבובות". בשנת 2000 דיבב את הורטון הפיל בסדרה "ד"ר סוס" ודיבב את טומי ב"חוות סוסי הפוני". בשנת 2002 גילם דמויות שונות בסרט "הרפתקאותיו של טוב טוב הגמד". בשנת 2005 גילם דמויות שונות בסדרה "אגדות אנדרסן". בשנת 2008 דיבב את טוני ג'ונס בסדרה בערוץ הילדים "קסם המג'י" בשנת 2009 דיבב בדיבוב האחרון שלו ב"היה היה - דואגים לכדור הארץ". ב-1991 השתתף בקדם אירוויזיון כחלק מלהקת שיר עם השיר "כל שנה". ב-1995 היה זמר ליווי של ליאורה שייצגה את ישראל באירוויזיון 1995. ב-1997 השתתף כאחד מחברי הלהקה בתוכנית "במקום הראשון" לצד חני נחמיאס בערוץ 2 במסגרת הזכיינית "רשת". ב-2003 וב-2004 היה זמר ליווי בפסטיגל. ב-2007 שר בקלטת הילדים "איך בוחרים שם לאחותי הקטנה?". ב-2008 השתתף כזמר בתוכנית "זו ילדותי" לצד רמה מסינגר. מדיה וקבצים בנושא גיא פרידמן בוויקישיתוף גיא פרידמן, ברשת החברתית פייסבוק גיא פרידמן, סרטונים בערוץ היוטיוב גיא פרידמן, במיזם "אישים" לתיעוד היצירה הישראלית גיא פרידמן, במסד הנתונים הקולנועיים IMDb (באנגלית) גיא פרידמן, באתר MusicBrainz (באנגלית) טלי בנדו לאופר, בסופ"ש ב"זמן מעריב": כוכב הילדים מספר על היציאה מהארון, באתר nrg‏, 27 בספטמבר 2007
אצטדיון קרסנודאר

אצטדיון קרסנודאר או אצטדיון קבוצת הכדורגל קרסנודאר (ברוסית: Стадион ФК Краснодар) הוא שמו של אצטדיון בקרסנודאר, המשמש כמגרש הבית של מועדון הכדורגל קרסנודאר. האצטדיון זוכה לדירוג 4 בדירוג האצטדיונים של אופ"א. לפי נתוני הפורטל stadiumdb.com האצטדיון היה מועמד לפרס האצטדיון הטוב של השנה ולבסוף סיים במקום השני ברשימת האצטדיונים של הפורטל, לפי בחירת הגולשים ולמקום השלישי בבחירת השופטים. ההכנות לבניית אצטדיון חדש לקבוצת הכדורגל של קרסנודאר החלו בשנת 2011 על ידי משרד האדריכלים Speech בשיתוף פעולה עם משרד האדריכלים הגרמני gmp Architekten von Gerkan, Marg und Partner‏. עיצוב פנים האצטדיון תוכנן על ידי מקסים רימר. הבנייה בפועל החלה במאי 2013 על ידי חברת הבנייה הטורקית Esta Construction. כל מושבי האצטדיון נבנו תחת הגג והאצטדיון עצמו משמש למשחקי כדורגל בלבד. סביבו מגרש חנייה ל-3,000 רכבים.. ייחודיות האצטדיון היא בהיעדר לוח תוצאות ובמקומו ישנו צג תלת־ממדי הנמצא מעל למושבים העליונים ושטחו 4,700 מטרים רבועים. לדברי סרגיי גליצקי, הבעלים של קבוצת הכדורגל קרסנודאר, לאצטדיון יכולת הרחבה עד לכדי 42,700 מושבים. האצטדיון נחנך ב-9 באוקטובר 2016 כשנבחרת רוסיה אירחה באצטדיון את נבחרת קוסטה ריקה. באותו משחק נכחו 34,200 צופים. המשחק הראשון שקרסנודאר אירחה באצטדיון נערך ב-20 באוקטובר 2016, במשחק במסגרת המחסור השלישי בשלב הבתים של הליגה האירופית כשהקבוצה אירחה את שאלקה 04. במשחק נכחו 33,550 צופים. המשחק הראשון של קרסנודאר באצטדיון במסגרת ליגת העל הרוסית נערך ב-23 באוקטובר 2016, במחזור ה-11 כשהקבוצה אירחה את אמקאר פרם. באוגוסט 2018 נוספו 48 מושבים ובינואר 2019 נוספו 709 מושבים שהעלו את תכולת האצטדיון ל-35,059 מושבים. מדיה וקבצים בנושא אצטדיון קרסנודאר בוויקישיתוף האצטדיון באתר קבוצת הכדורגל של קרסנודאר נתונים על האצטדיון באתר קרסנודאר (ברוסית) "Stadium of the Year 2016: Public Vote 2nd Place – Stadion FK Krasnodar – StadiumDB.com". stadiumdb.com. "Stadium of the Year 2016: Jury Vote 3rd place – Stadion FK Krasnodar – StadiumDB.com". stadiumdb.com. "Стадион ФК «Краснодар» занял третье место в списке лучших арен 2016 года". RT на русском. "Лекция Сергея Чобана «Архитектура спорта»". MAXIM RYMAR Architectural Studio מתוך הטוויטר של סרגיי גליצקי Строительство стадиона ФК «Краснодар» 30.04.2014 Программа «В рабочий полдень»: Сергей Галицкий НОВЫЙ СТАДИОН ФК «КРАСНОДАР» ОТКРЫЛСЯ МАТЧЕМ СБОРНЫХ РОССИИ И КОСТА-РИКИ В ПРЕМЬЕРНОМ МАТЧЕ НА НОВОМ СТАДИОНЕ «ГОРОЖАНЕ» УСТУПИЛИ
רנה גוטמן

הרב רנה (אליקים גרשון) גוטמן (בצרפתית: René Gutman; נולד ב-6 בדצמבר 1950) הוא רב צרפתי, כיהן כרבה הראשי של שטרסבורג ומחוז הריין התחתון במשך השנים 1987–2017. נולד ברואן שבה כיהן אביו אלכסנדר גוטמן (1914–1972) כרב. הוא למד בתיכון מקומי ואחר כך נסע ללמוד בישראל בישיבת תושיה במושב תפרח ולאחר מכן בישיבת חברון כנסת ישראל בירושלים. עם תום לימודיו התורניים בישראל, שב לצרפת ולמד באקול פראטיק דה אוטז אטיד ובאוניברסיטת סורבון שם קיבל את הדוקטורט שלו במדע הדתות. במקביל נכנס ללמוד בבית המדרש הרבני של צרפת ונסמך לרבנות כשהשלים את לימודיו בשנת 1977. בתקופה זו הצטרף לתנועת הנוער הדתית "ישורון" (צר') בהנהגתם של אנרי (אנ') וליליאן אקרמן (אנ') שאליה הצטרפו רבים מאלו שעתידים לכהן כרבנים בערי צרפת. הוא התמנה כרב בריימס, בזאנסון, כרבה הראשי של בריסל, ואז נקרא להחליף את הרב מקס ורשבסקי כרבה הראשי של שטרסבורג ומחוז הריין התחתון. הוא כיהן בתפקיד זה במשך 30 שנה רצופות, ובאוגוסט 2017 עלה לישראל עם אשתו שרה והתיישב בירושלים. החליף אותו בתפקידו, הרב הרולד אברהם וייל. מדיה וקבצים בנושא רנה גוטמן בוויקישיתוף מידע על הרב גוטמן, פעילות ופרסומים, באתר "יהדות" (בצרפתית)
אגם ואפטה

אגם ואפטה (באנגלית: Wapta Lake) הוא אגם מי קרחונים הממוקם בפארק הלאומי יוהו, בהרי הרוקי הקנדיים במזרח קולומביה הבריטית, בקנדה. אורכו המרבי של האגם 740 מטרים, ורוחבו המרבי 340 מטרים. שטחו של האגם 0.2 קמ"ר. האגם מצוי בגובה של 1,600 מטרים מעל פני הים. האגם ניזון ממימי נחל קאטארקט (Cataract Brook) ומימי בלו קריר (Blue Creek) והוא נשפך אל נהר קיקינג הורס. הכביש הטראנס קנדי עובר לחופו הצפוני של האגם, והרכבת הקנדית פסיפית עוברת לחופו הדרומי. הפארק הלאומי יוהו אגם ואפטה, באתר ממשלת פרובינציית קולומביה הבריטית
בית הכנסת בביאלה

בית הכנסת בביאלה היה בית הכנסת של ביאלה (כיום חלק מהאיחוד ביילסקו-ביאלה) שבווייוודת שלזיה הפולנית. בית הכנסת שהיה ממוקם ברחוב קרקובסקה בעיר, על הדרך המוליכה לעיר קרקוב, חרב בשואה. מבנה בית הכנסת הוקם ב-1889 לפי תוכניותיו של האדריכל קרל קורן מביילסקו, שבנה גם את בית הכנסת הגדול של ביילסקו. ב-14 בספטמבר 1939 נהרס בית הכנסת בידי כוחות גרמניה הנאצית שפלשו לפולין. מדיה וקבצים בנושא בית הכנסת בביאלה בוויקישיתוף בית הכנסת בביאלה באתר פוטופולסקה (בפולנית)
פביולה זולואגה

פביולה זולואגה (בספרדית: Fabiola Zuluaga; נולדה ב-7 בינואר 1979 ) היא טניסאית קולומביאנית. זולואגה ילידת קוקוטה, קולומביה עשתה את ההכרות הראשונה שלה עם עולם הטניס בגיל 7 כאשר אמה צירפה אותה לנבחרת הטניס המקומית "קולסנטיאס". כבר אז הבין מאמנה ריקרדו סאנצ'ז כי מדובר בכישרון. עד גיל 14 כבר זכתה פביולה במספר רב של טורנירי נוער בארצה וביבשת דרום אמריקה. למרות הפוטנציאל הטמון בה, המעיטה פביולה לצאת מהיבשת, ועד גיל 16 התמקדה בעיקר בטורנירים מקומיים, בהם גם זכתה ברובם. בשנת 1996 החלה פביולה את פריצתה הגדולה בסבב המקצועני כאשר העפילה לחלק מהטורנירים הגדולים בעולם, ובשנת 1998 כבר הייתה בין 100 הטניסאיות הטובות בעולם. בשנת 1999, התמקמה לה פביולה בין 50 הטובות בעולם, עם זכיות בטורנירי בוגוטה (קולומביה) וסאו פאולו (ברזיל). ביולי 2000, בגיל 21, נפגעה בכתפה הימנית ונאלצה להישאר תקופה ארוכה בבית. באמצע שנת 2002 חזרה פביולה למגרש ובטורניר הראשון שלה בבוגוטה, היא זכתה מבלי לאבד אפילו מערכה אחת. ההצלחות לא איחרו לבוא, ובשנים 2003–2004 הפכה לחלק בלתי נפרד מרשימת הטניסאיות הטובות בעולם, בעיקר לאור העפלתה ההיסטורית לחצי גמר באליפות אוסטרליה הפתוחה (ההישג הקולומביאני הגדול ביותר בטניס), ועם דירוג של מקום 16 בעולם. פביולה לא הפסיקה לאיים במשחקה גם על הטניסאיות הבכירות ביותר (כולל ניצחונות על ג'ניפר קפריאטי, אמלי מאורסמו, מארי פירס, ילנה דמנטייבה ועוד), ותמיד נחשבה למשוכה קשה למעבר. עיקר כוחה היה במשחק האחורי המשובח אשר הצעיד אותה קדימה בעיקר במגרשי החמר. היא הפכה לאגדת טניס מקומית בקולומביה, ומשמשת עד היום מודל לחיקוי לטניסאיות צעירות במדינה שמקוות ללכת בדרכה. בסוף שנת 2005 פרשה זולואגה מהטניס המקצועני לטובת חיי משפחה. פביולה זכתה בסך הכול ארבע פעמים בטורניר בוגוטה המקומי (מסבב ה-WTA), ופעם אחת בטורניר סאו פאולו (1999). מדיה וקבצים בנושא פביולה זולואגה בוויקישיתוף פביולה זולואגה, ברשת החברתית אינסטגרם פביולה זולואגה, באתר olympedia.org פביולה זולואגה, באתר ה-WTA פביולה זולואגה, באתר ה-ITF פביולה זולואגה, באתר גביע הפדרציה ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
חדר טהרה

חדר טהרה או בית טהרה הוא מבנה המשמש בבתי קברות יהודיים לביצוע הליך טהרת המת בטרם הקבורה. בשל הצורך לרחוץ את גופות המתים לפני הקבורה בשל הלכות טהרת המת, החלו כנראה במאה ה-17 להקים ברחבי אירופה בתי טהרה. בשל החשש מפני תקלות במסע ארוך מדי מבתי הטהרה למקום הקבורה, הוקמו בתי הטהרה בתוך בתי הקברות היהודיים או בסמוך להם. בית הטהרה העתיק ביותר שקיים עדיין בגרמניה הוא זה שבבית העלמין היהודי בוורמס משנת 1625, ששוחזר בשנת 1956. החל מאמצע המאה ה-19 החלו בונים במקום בתי טהרה, אולמות אבל לטקסי ההלוויה שבהם הוקמו חדרי טהרה. בבתי הקברות בישראל קיימים חדרי טהרה שמצוידים בציוד חדיש יחסית, ציוד שמתאים לדרישות ההלכה ומקל את תהליך הטהרה ברמה הטכנית. כן נעשה שימוש בציוד קל לחיטוי כדי לשמור על תנאי היגיינה נאותים. מיטת טהרה מנירוסטה בחדר הטהרה של בית העלמין ירקון בגוש דן, ישראל מתקן להטלת תשעה קבין מים שאובים, בחדר הטהרה של בית העלמין ירקון שלטי אזהרה לכהנים בכניסה לחדר הטהרה מדיה וקבצים בנושא חדר טהרה בוויקישיתוף גיל קלנר, ‏חסד של אמת • כך נראה מבפנים חדר טהרה. צפו, באתר "סרוגים", 22 ביוני 2017
נאזעאת

נאזעאת (בפרסית: نازعات שפירושו "מושכים") היא סדרה של רקטות ארטילריות איראניות לטווח של כ-100 ק"מ מבוססות הודף מוצק, המפותחות ומיוצרת במשרד ההגנה האיראני. הרקטה הראשונה בסדר יוצרה בשנות ה-70 המוקדמות ושימשה במהלך מלחמת איראן–עיראק. בסדרה 2 רקטות ידועות בשם נאזעאת 6-H ונאזעאת 10-H. נאזעאת 10-H רקטה בעלת טווח ארוך יותר וראש נפץ גדול יותר מאשר נאזעאת 6-H. מלבד איראן, הרקטות נמצאות גם ברשות ארגון הטרור חזבאללה. על אף שהרקטות היו ברשות חזבאללה כבר בשנת 2006, לא נעשה בו שימוש מבצעי במהלך מלחמת לבנון השנייה ולאחריה. ב-2007 במסגרת הסכם בין סוריה לאיראן, אמורה הייתה תעשייה האווירית האיראנית להקים בסוריה מפעל לייצור טילים ורקטות לטווח בינוני, ביניהם צוין הנאזעאת. הרקטה נמצאת ברשות: איראן איראן חזבאללה חזבאללה זלזאל פג'ר 5 מדיה וקבצים בנושא נאזעאת בוויקישיתוף מאפיינים טכניים ותמונות, בלוג moshak2000, 2013 עלון עם נתונים טכניים מטעם התעשייה ארגון תעשיית האוויר והחלל האיראני (AIO), 2008 כתבה על הרקטות (בפרסית), האתר mehrnews.com, בתאריך 16 בדצמבר 2015 דיווח: איראן ביצעה ניסוי מוצלח של שיגור רקטות, באתר ynet, 14 במרץ 2013 איראן פתחה בתרגיל "ירושלים 28", 22 במאי 2016, israeldefence האמל"ח המשמש את חזבאללה, יולי 2016, MDAA הדרך למלחמת לבנון השנייה, ראובן ארליך, 7 באוקטובר 2007, המרכז למורשת המודיעין The Threat of Iranian Missile Development, 2009 "סוריה תתיש את ערי ישראל במלחמה הבאה", באתר nrg,23 יולי 2007 הברית האיראנית-סורית: היבטים צבאיים וכלכליים, 3 באוגוסט 2007
יאיר כלב

הרב יָאִיר כָּלֵב (נולד בו' באלול ה'תשט"ז, 13 באוגוסט 1956, בחולון) הוא מחזיר בתשובה ומרצה העוסק בהנחלת ספר התניא לציבור הרחב, מוזיקאי וזמר, המבצע ניגוני חב"ד. מייסד עמותת "תניא - מודעות עצמית ביהדות", המפעילה אתר אינטרנט, בלוג ומגזין שבועי. הוציא סדרת אלבומים. נולד בחולון למשפחה חילונית. לדבריו, בצעירותו התעניין במוזיקה ובפילוסופיה והתחבר במיוחד לספר "מורה נבוכים" של הרמב"ם. ב-1980 מלאו 90 שנה לייסוד העיר רחובות, וכלב מונה לנהל מחזמר שהפיקה העירייה לכבוד האירוע. בה'תשמ"ב (1982) חזר בתשובה והחל ללמוד תורה עם רב מרחובות. בהמשך התחתן ועבר לרמת גן, שם החל ללמוד עם המשפיע הרב מאיר בליז'ינסקי והפך לחסיד חב"ד. בשנת ה'תש"ן (1990), החל למסור שיעור בספר התניא בביתו, בהמשך התרחבה הפעילות וכיום הוא מרצה בישראל ובעולם, מוסר סדנאות, סמינריונים, שבתונים והתוועדויות. כלב יסד עמותה בשם "תניא - מודעות עצמית ביהדות", הוא פתח גם אתר אינטרנט בשם "עמותת תניא" ובו הוא מדווח על פעילויותיו, מעלה סרטונים וכותב מאמרים בנושאי יהדות. לרב כלב גם בלוג, שבו הוא מעלה סרטונים מצולמים של שיעורי תניא. הוא מפרסם עלון שבועי בשם "מגזין תניא". לרב כלב היה בעבר מדור בעלון "קרוב אליך". שיעוריו מאופיינים בהורדת הדברים לפועל באופי פסיכולוגי, מה שהוא מכנה "ילקוט עצות מעשיות לעזרה ראשונה נפשית". בהופעותיו נוהג הרב כלב לבצע ניגוני חב"ד, בעיקר ניגונים שקטים וניגוני התעוררות, מאלו הפחות מוכרים בציבור. הוא שר ומנגן בגיטרה ומלווה במקהלה ונגנים, בהם אורן צור ונדב בכר. בעבר שיתף פעולה עם להקת "א גרוייסע מציאה". ביצועיו יצאו לאור בסדרת אלבומים. היה מגיש שיעור תניא מדי יום רביעי ומוצאי שבת ברדיו קול ברמה[דרוש מקור: מתי בדיוק]. במשך תקופה מסר גם פינה יומית ברדיו "כל הנשמה". הרב כלב חווה מוות קליני והתראיין על כך לעיתון "בקהילה". נשוי לעפרה, אב ל-6 ילדים ומתגורר בכפר חב"ד. עצם הנשמה 1 עצם הנשמה 2 עצם הנשמה 3 עצם הנשמה 4 עצם הנשמה בהופעה חיה סדנת תניא אתר האינטרנט הרשמי של יאיר כלב תניא - מודעות עצמית ביהדות, באתר "גיידסטאר ישראל" סרטונים בערוץ של יאיר כלב, באתר יוטיוב זלמן רודרמן, חמש יממות קריטיות בחייו של הרב יאיר כלב
כריסטין בוטומלי

כריסטין בוטומלי (באנגלית: Christine Bottomley; נולדה ב-27 באפריל 1979) היא שחקנית אנגלייה. בוטומלי נולדה ברוצ'דייל וגדלה בדירה מעל לחנות של המשפחה. היא השתתפה בלהקות של תיאטרון לנוער ואחר כך נרשמה לאקדמיה המלכותית הסקוטית למוזיקה ודרמה. היא סיימה את הלימודים ב-2001. הופעת הבכורה שלה בטלוויזיה הייתה בפרק באופרת הסבון "איסטאנדרס". ב-2008 שיחקה בוטומלי בפרק "A Day in the Death" בעונה השנייה של הסדרה "טורצ'ווד". היא הופיעה בסדרה הקומית "Massive" בערוץ BBC Three, ובסדרה "הופ ספרינגס" בערוץ BBC One. ב-2009 שיחקה בסדרת הדרמה "Land Girls". עוד באותה שנה כיכבה בוטומלי בסרט הקולנוע "Hush". ברדיו הופיעה בוטומלי ב-2012 בתפקיד ליזה בסדרה "Everyone Quite Likes Justin" מאת ג'סטין מורהאוס. ב-2014 כיכבה בוטומלי בסדרת הדרמה "במועדון" ובמיני-סדרה "Undeniable" בתפקיד אמה. ב-2018 שיחקה בתפקיד ראשי בסדרה סוף הפאקינג עולם בתפקיד גוון (אמא של אליסה). מדיה וקבצים בנושא כריסטין בוטומלי בוויקישיתוף כריסטין בוטומלי, ברשת החברתית אקס (טוויטר) כריסטין בוטומלי, במסד הנתונים הקולנועיים IMDb (באנגלית) "Interview with Christine Bottomley".
מור חן

מור חן (נולדה ב-7 בספטמבר 1986) היא סטנדאפיסטית, שחקנית ואושיית רשת ישראלית. מור חן נולדה בבת ים וגדלה בכפר רות. בשנים 2008–2011 למדה משחק בבית הספר למשחק בית צבי. בשנת 2011 החלה להופיע על במות כסטנדאפיסטית. בתחילת דרכה כסטנדאפיסטית, קיימה במקביל גם הפעלות לילדים באירועים והפעלות במסיבות רווקות. ב-2014 החלה לפרסם סרטונים משעשעים בפייסבוק שזכו להצלחה רבה. בשנת 2016 החלה חן לשחק בסדרה "מסובך" ששודרה בערוץ 10, בתפקיד גבי, סטנדאפיסטית צעירה המקיימת רומן עם דורון (רן שריג). בשנת 2017 הייתה חברה בהרכב "הישראליות" של שידורי קשת במסגרתו הועלו לרשת האינטרנט תכנים בהן נשים מתחומי ההומור שוחחו על החיים. בדצמבר 2017 החלה להשתתף בתוכנית "טין ניק סטנדאפ שואו" בערוץ ניקלודיאון. בשנת 2019 השתתפה בתוכנית הדוקו-ריאליטי "יס מן" מבית yes. שנה אחר כך, השתתפה בתוכנית הסטנדאפ "קומדי סטאר" בהגשת צביקה הדר ששודרה ברשת 13. בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11. חן רווקה ומתגוררת בבת ים. מדיה וקבצים בנושא מור חן בוויקישיתוף מור חן, ברשת החברתית פייסבוק מור חן, ברשת החברתית אינסטגרם מור חן, סרטונים בערוץ היוטיוב מור חן, במיזם "אישים" לתיעוד היצירה הישראלית מור חן, במסד הנתונים הקולנועיים IMDb (באנגלית) מור חן, ‏מור חן: חלמתי להתפרנס מסטנדאפ ובסוף זה קרה, באתר onlife,‏ 5 באפריל 2016 רואי פרסול, "בגיל 24 נחשפתי לעולם הסטנדאפ": ריאיון עם כוכבת הרשת מור חן, מעריב, 27 במרץ 2017 מאיה בניטה, מור חן כובשת את עולם הסטנדאפ, באתר הארץ, 7 באפריל 2017 הדר גת, מהפייסבוק לטלוויזיה: אושיות הרשת שהפכו לסלבס, באתר הארץ, 16 בנובמבר 2016 מסובך - לצפייה ישירה בנענע10, באתר תוכניות ערוץ 10 (ארכיון) הישראליות, באתר mako פודקאסט המוג'ו של בן בן ברוך - מור חן